Быць удзельнікам зорнага паходу – ганарова і прэстыжна, а атрымаць званне лепшага байца зорнага атрада прыемней удвая. Дзеля гэтага трэба праявіць сябе ў творчых нумарах, умець знаходзіць выйсце ў экстрэмальных сітуацыях, а таксама прадэманстраваць свае лепшыя чалавечыя якасці. І сярод зорнікаў кожнага факультэта знайшоўся такі студэнт, які стаў сапраўдным лідарам для сваіх сяброў і паплечнікаў. Лепшыя байцы выйшлі на сцэну актавай залы, каб атрымаць заслужаную порцыю апладысментаў і віншаванняў, а таксама дыпломы і падарункі. Дарэчы, камандзіры атрадаў таксама ўзнагароджаны: у адпаведнасці з загадам рэктара ўсе яны атрымалі грашовыя прэміі.